《盛宗阳陈豫庵二丈夜集》
明代·游朴

几年江海叹飞蓬，此夜灯花满意红。斗畔光寒双剑合，天涯春老一尊同。

应龙谁见轩辕迹，市骏空传郭隗宫。容易相逢须尽醉，禁城遮莫五更钟。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。